text: Tilflytterne vrimler til Lund
  13 juni 2016 kl. 14.37
  Landsbyen Lund ved Horsens har på blot 10 år oplevet en befolkningstilvækst på 45 procent.
  Selvom mange mindre byer kæmper med faldende indbyggertal, så ser det helt anderledes ud for Lund. I 2006 havde byen 1482 indbyggere, mens den sidste nye optælling viser, at der i dag er 2147 indbyggere.
  Dermed er Lund den by i Danmark i størrelsen fra 2000 til 4999 indbyggere, der har haft den største stigning.
  Det viser en ny undersøgelse, som Kl´s nyhedsbrev Momentum har lavet.
  Ifølge Horsens borgmester Peter Sørensen så er det bl.a. de gode kommunale servicetilbud, der er årsagen til, at Lund er blevet så attraktiv for tilflyttere.
  -Der er skole, børnehave, vuggestue og dagpleje, ligesom der er indkøbsmuligheder. Samtidig kan Horsens nås på 5-10 minutter og der er kun 5 minutter til motorvej E45, siger Peter Sørensen til Momentum.
  Befolkningstilvæksten i Lund og flere andre byer på samme størrelse kommer ikke bag på Anne- Mette Hjalager, professor og leder af Center for Landdistriktsforskning på Syddansk universitet.
  -Især for børnefamilier handler bosætning om huspriser og skolemuligheder. Når man ikke har råd til en villa på strandvejen i Århus, så er den her slags byer et fornuftigt alternativ, siger Anne – Mette Hjalager til Momentum.
  Ifølge undersøgelsen har Horsens hele 4 byer på top 10 listen over de byer i samme størelse, der vokser mest. Der kommer også flere tilflyttere i Gedved, Egebjerg og Hovedgård.
  Befolkningstilvækst i Horsens Kommune 2006-2016
  Lund                                1482 -2147 indbyggereGedved                          1593 -2166 indbyggereEgebjerg                        1738 - 2310 indbyggereHovedgård                   1667 - 2195 indbyggereKilde: Momentum.
  
  